
evad on külvi ja kasvamise aeg. Nagu vanasõna ütleb: 
kuidas külv, nõnda lõikus. Kes külvab rohkesti, ka 
lõikab rohkesti, õpetab Jumala sõna. 
Visioonina ettepoole vaadates ütles Jeesus, et lõikust on 
palju, seetõttu julgustas ta paluma lõikuse Issandat, et 
ta läkitaks välja töötegijaid. Meid on kõiki kutsutud osalejaiks selles 
suures lõikuses Issanda viinamäel. Unustada ei saa, et kui panustame 
vähe, on ka tulemused kasinad. 
Hetkel on toimumas koguduste konverentsid üle Eesti. Olen mär- 
ganud, et mõni kogudus ja sealsed töötegijad on täis ootust ja põne- 
vust, töö kasvab ja areneb. Osas kogudustes tundub, et on vaja uut 
innustust selleks, et töö võiks jätkuvalt kasvada. 
Siinkohal on paslik meelde tuletada, et EMK aastakonverentsina 
plaanime kokku tulla 18.-20. juunini Tallinna metodisti kirikusse. Kui 
Jumal lubab, ootame aastakonverentsile külalisjutlustajaks Holstoni 
konverentsi piiskoppi James Swansonit Ameerika 
Ühendriikidest. 
Kutsun siinkohal üles kõiki, kel huvi ja aega, tule- 
ma ja osalema reede ja laupäeva õhtusel jumala- 
teenistusel, kus kõneleb piiskop James Swanson. 
Nii 18. juunil kui 19. juunil algab jumalateenistus 
kell seitse. 
Õnnistatud külviaja jätku, et võiksime rohkesti 
lõigata. 
superintendent 
TAAVI HOLLMAN 


5.-7. augustil EMK laagris Giideon 

PIIBEL 


Mida võime õppida kümnest käsust? 


Teine käsk 


TOOMAS PAJUSOO 


Sa ei tohi enesele teha kuju ega mingisugust pilti 
sellest, mis on ülal taevas, ega sellest, mis on all maa 
peal, ega sellest, mis on maaall vees! Sa ei tohi neid 
kummardada ega neid teenida, sest mina, Issand, sinu 
Jumal, olen püha vihaga Jumal, kes vanemate süü nuht- 
leb laste kätte kolmanda ja neljanda põlveni neile, kes 
mind vihkavad, aga kes heldust osutab tuhandeile neile, 
kes mind armastavad ja mu käske peavad! 


eine käsk manitseb ja tu- 

letab meelde, et Jumal on 

tegelikkuses palju suu- 

rem kui kõikvõimalikud 

kujud ja pildid, mida ini- 
mene on hakanud kummardama. Kas 
pole irooniline, et samal ajal, kui Ju- 
mal andis Moosesele Siinai mäel 
kümme käsku, tegid iisraellased selle 
mäe jalamil asuval laagriplatsil just 
seda, mis teise käsuga on keelatud. 
Nad valmistasid enesele kuldvasika. 
Teises Moosese raamatus on kirjuta- 
tud (32:1—5): “Kui rahvas nägi, et 
Mooses viivitas mäelt tulekuga, siis 
rahvas kogunes Aaroni ümber ja ütles 
temale: “Võta kätte ja tee meile juma- 
laid, kes käiksid meie ees, sest me ei 
tea, mis on juhtunud Moosesega, selle 
mehega, kes tõi meid Egiptusemaalt 
välja!” 

Siis Aaron ütles neile: “Rebige ära 
kuldrõngad, mis on kõrvus teie nais- 
tel, poegadel ja tütardel, ja tooge need 
mulle!” 

Ja kogu rahvas rebis ära kuldrõn- 
gad, mis neil kõrvus olid, ja tõi need 
Aaronile. 

Tema võttis need vastu nende 
käest, töötles lõikeriistaga ja valmis- 
tas valatud vasika. Siis nad ütlesid: 
“See on su jumal, Iisrael, kes tõi sind 
Egiptusemaalt välja!” 

Kui Aaron seda nägi, siis ta ehitas 
selle ette altari; ja Aaron hüüdis ning 


(2Ms 20:46) 


ütles: “Homme on Issanda püha!”” 
“Vasikas”, heebrea keeles 
õigupoolest “noor pull”, oli kaa- 


nanlaste viljakussümbol. Aaron, 5 i PA E 
Vanas Testamendis on kirjeldatud, et 
käsud olid algselt kirjutatud kahele 
kivitahvlile. Arvatakse, et käskude 
esimene pool käsitleb inimese ja 
Jumala vahelisi suhteid ning teine pool 
inimese ja inimese vahelisi olukordi. 


Moosese vanem vend ja esimene 
Iisraeli ülempreester, andis rahva 
survele järele ja valmistas neile 
nähtava kuju. Teise käsu rõhuase- 
tus on aga nähtamatul Jumalal. 
On ilmselge, et iisraellaste käitu- 
mine vihastas Jumalat. Jumal ei vaja 
inimese käega valmistatud aseaineid, 
mida kummardatakse tõelise Jumala 
asemel. Ainult tänu Moosese innukale 
pealekäimisele ja palvele oma rahva 
pärast ei hävitanud Jumal neid tol 
korral. Ometi on kuldvasika kummar- 
damise peatüki viimased sõnad 
(32:35): “Ja Issand lõi rahvast, sellepä- 
rast et nad olid teinud vasika, mille 
Aaron valmistas.” 

Teisest käsust järeldub, et Jumal on 
püha vihaga Jumal, kes vanemate süü 
nuhtleb laste kätte kolmanda ja nel- 
janda põlveni neile, kes Teda vihka- 
vad, aga kes heldust osutab tuhandei- 
le neile, kes Teda armastavad ja Tema 
käske peavad! 

See näide Vanast Testamendist 
tõestab kujude kummardamise ohtlik- 
kust. Keda me õigupoolest kummar- 
dame? Küsimus on aktuaalne täna- 
päevalgi. Inimene, kes mõistab esi- 
mest käsku, peab Jumala tahtmise 
leidmist elu peamiseks eesmärgiks. 


a 


Ta kummardub hea meelega Jumala 
ees. Kui see nii ei ole, petab ta iseen- 
nast ja teenib tegelikult ebajumalat. 

Kindlasti on teine käsk andnud 
mõtlemisainet paljudele kunstiini- 
mestele. Kas siis igasugune kunst on 
keelatud? Osvald Tärk on öelnud elu- 
targalt: “See ei ole keelatud, keelatud 
on kujutava kunsti teoste kummarda- 
mine. Piibel ei keela ilu, vaid pattu.” 

Teise käsu põhiolemuseks on hoia- 
tada inimest ebajumala kummardami- 
se eest. 

Miks on käskude eiramine ohtlik? 
Toon analoogia igapäevaelust. Ükski 
autojuht ei tule toime liikluseeskirja- 
ta. Mis juhtuks siis, kui igaüks sõi- 
daks, nagu talle meeldib? Tulemus 
oleks kaos. Seepärast peamegi tund- 
ma liikluseeskirja ja sellega arvesta- 
ma. Liikluseeskiri ei ole mõeldud 
meie ahistamiseks, vaid kaitseks. 
Samuti on lood Jumala kümne käsu- 
ga, mis kaitsevad inimest tema enese 
eest. 

" Mõtteid teise käsu kohta 


ANDRES KAPP 


Kümmet käsku peavad 
moraali aluseks kolm mono- 
teistlikku maailmausundtt. 


udaismi pühakirjas, mida 

kristlased nimetavad Va- 

naks Testamendiks, on kä- 

sud tervenisti üles tähenda- 

tud Teises ja Viiendas Moo- 
sese raamatus. Võime seega väita, et 
judaistid ja kristlased loevad neid 
ühesuguses sõnastuses. 

Islami prohvet Muhammad, kelle 
kuulutused on üles tähendatud mos- 
lemite pühas raamatus Koraanis, pa- 
rafraseerib kümmet käsku mitmel 
pool. Koraani 17. suuras ehk peatü- 
kis, mis kannab nime “Ööteekond”, 
on 22. salmis kirjutatud: “Ära aseta 
Jumala kõrvale teisi jumalusi, inime- 
sed halvustavad sind ja Jumal hülgab 
su.” 

Kümne käsu jaotus on eri kiriku- 
tes pisut erinev ja see puudutab just 
teist käsku. Kuidas käske kümneks 
jagada, selles puudub üksmeel täna- 
seni. Näiteks juudiusulised ütlevad, 
et ebajumalakummardamine ja pildi 
tegemine Jumalast on üks ja seesa- 
ma käsk. Seda ideed on pooldanud 
ka roomakatoliku kirik, püha 
Augustinus ja reformaator Martin 
Luther. Seega oleks teine käsk: 
“Sina ei tohi Jumala nime ilma asja- 
ta suhu võtta.” 

Teist meelt on aga olnud kirikuisa 
Origenes, samuti õigeusukirik ehk 
siis kreekakatoliku kirik, samuti ang- 
likaanid ja reformaator Calvin. Ne- 
mad jagasid esimese pika käsu ka- 
heks. Niisiis oleks esimene käsk: “Mi- 
na olen sinu Jumal. Sul ei tohi olla 
muid jumalaid minu kõrval.” Teine 
käsk: “Sa ei tohi teha enesele Jumala 
kuju.” Ja alles kolmas käsk on: “Sa ei 
tohi ilma asjata Jumala nime suhu 
võtta.” Seda seisukohta toetavad tä- 
napäeval veel reformeeritud kirik, 
aga ka näiteks USA lõunaosariikide 
baptistid ja kalvinistid üldiselt. Meil 
Eestis on olnud sellise jaotuse poolda- 
ja näiteks baptisti teoloog ja vaimulik 
Osvald Tärk. 

Kirikuõpetaja ja teoloog Toomas 
Paul on öelnud, et “käskudel on olnud 
eri tähendus vanaheebrea ühiskon- 
nas, Uues Testamendis, Martin Luthe- 
ri seletuses ja XX sajandi lõpul”. Eda- 
si ta kirjutab, et käskude teisenemine 
on protsess, kus vanad sõnad toimi- 
vad uuel viisil ja neid kohaldatakse 
vastavalt muutunud oludele. 

Et mitte tühjast tüli teha, puudutan 
põgusalt nii seda käsu osa, mis ütleb, 
et me ei tohi valmistada mingisugust 
kuju Jumalast, kui ka seda, et me ei 
tohi ilma asjata Jumala nime suhu 
võtta. 

Kujude või piltide tegemist puudu- 
tava käsuga on asi üheselt selge, vä- 
hemalt nii see meile kui protestanti- 
dele paistab. Me ei tohi teha pilti ega 
kuju Kolmainsast Jumalast. Seega ei 
Isast, ei Pojast ega ka Pühast Vaimust. 

Ometi on läbi kiriku ajaloo valmis- 
tatud lugematul arvul pühi kujutusi 
nii Kristusest kui ka tema emast ja 
apostlitest. Kõige vanemad neist ula- 
tuvad varakristlikku perioodi ja on 
valmistatud juba 2. sajandil. Nii et kui 
Kirik andis 4. sajandil ametliku loa 
valmistada kultuslikke kujutisi, siis 
see lihtsalt legaliseeris praktika, mis 
oli kasutusel juba pikemat aega alates 
nn katakombide kunstist 2. sajandil 
pärast Kristust. 

Pärimus väidab aga, et esimese pü- 
ha pildi maalis apostel Luukas Neitsi 
Maarjast koos lapsega ja see pilt too- 
di suure pidulikkusega 5. sajandil 
Konstantinoopolisse. Oli selle pildiga 


kuidas oli, igal juhul on apostel Luu- 
kas visandanud üksikasjaliku sõnali- 
se portree nii Jeesusest kui ka tema 
emast Maarjast. 

Kindlasti on paljudel kodus Piibli 
illustratsioone, kus kujutatakse Jee- 
suse ristimist Jordani jões ja kus Õn- 
nistegijale langeb valge tuvina kujuta- 
tud Püha Vaim. Levinud on ka kujuti- 
sed Jeesusest tema mitmesugustes 
eluolukordades. Minu meelest üsna 
drastilised on USA-s massitiraažides 
trükitud lihaselise ja võitluslikuna ku- 
jutatud Jeesuse pildid, mis levivad 
just evangelikaalsetes ringkondades. 

Õigeusukiriku üks Jeesuse kujuta- 
mise põhjendus on, et Jumal ilmutas 
ennast nähtaval kujul lihaks saanud 
Pojas Jeesuses Kristuses, keda nägid 
palest palgesse tuhanded inimesed. 
Jeesus kui tõeline Jumal ja samas ka 
tõeline inimene on usklike jaoks jät- 
nud “inimkäteta loodud Püha Palge”, 
mida nimetatakse kreeka keeles 
Acheiopoietos'eks. Seega võib Jee- 
sust kujutada maailmas füüsilise isi- 
kuna elanud Jumala Pojana. 

Vahelepõikena olgu öeldud, et tä- 
napäeval räägitakse palju ka nn 
Torino surilinal olevast kujutisest, mis 
on tähtis reliikvia katoliiklastele. Va- 
nemad Kristuse kujutised ikoonidel 
sarnanevad kuni üksikute detailideni 
hämmastaval viisil surilinal oleva pal- 
ge kujutisega. Seega oleks nagu meie 
Päästja ise jätnud meile eeskuju. 

Tahan sellega öelda, et meie kui 
kristlaste jaoks on kindel tõsiasi, et 
kus iganes on Jumal end ilmutanud, 
on see sündinud füüsilisel kujul ehk 
siis inimese meeltele kättesaadavas 
vormis. Seega ei räägi me Jumalast 
ega kujuta Jumalat nagu Ta on, vaid 
räägime ja mõtleme temast sellisena, 
kes Ta on meie suhtes ja meie jaoks. 
Ja see on ülimalt tähtis. Meie eesõigus 
on austada, kummardada ja teenida 
Jumalat, kes on nähtamatu. Siinjuu- 
res võivad pühad pildid ja illustrat- 
sioonid olla abistavad atribuudid. Ühe 
põhjendusena on toodud ka asjaolu, 
et ajal, mil enamik inimesi ei osanud 
lugeda-kirjutada, olid pildid ja kujud 
kui kunsti valatud evangeelium. Kind- 
lasti peab aga arvestama, et käsk kee- 


lab austada ja jumalikustada inimese 
loodut kui sellist. 

Teiseks käsust, et me ei tohi ilma 
asjata Jumala nime suhu võtta. Mit- 
med piibliuurijad väidavad, et algselt 
võis see keeld tähendada, et Jumala 
nime väärkasutamine toimub valet 
vandudes - Jumala nimel vande and- 
mine pidi tagama tõe rääkimise. Kol- 
mandas Moosese raamatus on kirjas: 
“Te ei tohi minu nime juures valet 
vanduda, sest sa teotad oma Jumala 
nime ...” Kahjuks ei püsinud see 
keeld iisraellaste südames eriti pikka 
aega. Nad püüdsid olla juriidiliselt 
korrektsed või nagu meie vahel ütle- 
me — JOKK. Sellega seoses hakkasid 
nad vannet andes ütlema Jumala ni- 
me asemel: “taeva nimel”, “Jeruusa- 
lemma nimel”, “oma pea nimel” jne. 

Teiseks arvavad uurijad, et Jumala 
nime ei tohtinud kasutada nõidumi- 


oma Suures Katekismuses. Paraku ra- 
kendavad posijad, imearstid ja sensi- 
tiivid sellist praktikat ka Eestis. 

Samuti on taunitav, kui inimene 
soovib teisele kurja või neab teda, ka- 
sutades Jumala nime. 

Hilisem Vana Testamendi aegne 
judaism on muutnud selle käsu veel- 
gi rangemaks. See käsk tähendas 
juutidele, et mitte keegi peale ülem- 
preestri ei tohtinud tarvitada nime 
“Jumal” või siis “JHWH”. Ja isegi 
ülempreester ainult jom kippuri pü- 
hade ajal templis. 

Hiljuti eesti keeles ilmunud “Kato- 
liku Kiriku Katekismuse kompen- 
dium” ehk siis kokkuvõte ütleb: “Ju- 
mala nimele antakse au seda õnnista- 
des, kiites ja ülistades. Seepärast on 
keelatud kasutada Jumala nime sel- 
leks, et õigustada kuritegu.” 

Mind isiklikult riivab väga asjaolu, 


noore puhul lausa parasiitsõnaks. As- 
jad on “jumalast kuumad”, “jumalast 
cuulid”, “jumalast nõmedad” jne. Õr- 
nem sugupool kasutab aga tihti Issan- 
da nime sidesõnana. 


Käskudest kõneledes tahan rõhu- 
tada, et Jeesus Kristus on andnud 
meile uue käsu, mida meil kõigil tuleb 
järgida. 

“Ma annan teile uue käsu: armasta- 
ge üksteist! Nõnda nagu mina teid 
olen armastanud, armastage teiegi 
üksteist!” (Jh 13:34) 

“Ja Jeesus vastas: “Esimene on: 
Kuule, Iisrael, Issand, meie Jumal, on 
ainus Issand, ja armasta Issandat, 
oma Jumalat, kogu oma südamega ja 
kogu oma hingega ja kogu oma mõis- 
tusega ja kogu oma jõuga! Teine on 
see: Armasta oma ligimest nagu ise- 
ennast! Mingit muud neist suuremat 


sel. Seda väidab ka Martin Luther 


Kogunesid EUROOPA TEOLOOGILISTE koolide juhid 


4. -6. veebruaril kohtusid Oslos Euroopas tegutsevate 
eÜhinenud Metodisti Kiriku teoloogiliste koolide juhid, 
et üheskoos rääkida teoloogilise hariduse olevikust ja tulevi- 
kust ning jagada kogemusi. 

Otsustati ka muuta järgnevate kohtumiste suunitlust ses 
mõttes, et edaspidi kutsutakse kokku metodismiga seotud teo- 
loogilised koolid. Metodisti seminar tegutseb peale Eesti veel 
vaid Saksamaal Reutlingenis, kus asub vana ja auväärne kool, 
ning Moskvas. Poola seminar, mis 1990. aastate lõpus alustas, 
on juba mitu aastat varjusurmas ning mujal Euroopas õpivad 
metodisti pastorid valdavalt ülikoolide juures või siis mittekon- 
fessionaalsetes seminarides koos teiste kirikute esindajatega. 
Seetõttu on üha enam jõudu kogumas uus õppevorm - metodist- 
lik e-akadeemia, mille eesmärk on anda ülevaade metodismi 
ajaloost ning õpetada Wesley teoloogia põhialuseid neile, kes 
teoloogiaõpingud üldistel alustel juba sooritanud. Esimene 
e-akadeemia lend lõpetab kolmeaastase kursuse järgmisel aastal. 

Minu jaoks oli see esimene kogemus kohtuda rektorite ta- 
sandil, kuigi mitmeid koolijuhte tundsin juba varasemast. Pi- 
din ka EMK Teoloogilise Seminari tööst aru andma. 
Rõhutasin ilmikute suurt osakaalu üliõpilaste seas, samuti se- 
minari paljurahvuselisust ja asjaolu, et õpitakse kolmes kee- 
les. Üsna palju küsiti Eesti seminari soome-ugri juurtega 
üliõpilaste kohta. Tunnustati ka seda, et 
püüame kooli tagasi tuua ja innustada 
lõpetama neid, kes mingil põhjusel on õpin- 
gud katkestanud. 

Kahe aasta pärast, 2012. aasta veebruari 
alguses kohtuvad metodismiga seotud teo- 
loogiliste koolide juhid EMK seminaris Tal- 
linnas. 


MEELI TANKLER 


et sõna “jumal” on muutunud mõne 


käsku ei ole.” (Mk 12: 29-31) 


MEILT JA MUJALT 


WESLEY-AEGNE 
osaduse keeks 


2 -26. aprillil käis 
3 ePärnu Agape ko- 
guduse grupp külas 
sõpradel Inglismaal. Muu 
hulgas tõid Pärnu naised 
Inglismaalt kaasa John 
Wesley keeksiretsepti. 

Pärnakad osalesid 
pühapäeva, 25. aprilli 
õhtusel naiste jumalateenistusel Ulverstonis. Nagu 
kirjutab Aili Laak Agape infolehes, pakkusid Inglise 
õed sel teenistusel keeksi, et pidada ühist osadus- 
armastussöömaaega. Keeks oli küpsetatud nii, nagu 
oli tavaks juba John Wesley ajal, traditsiooniline ret- 
sept oli aga trükitud laululehele. Agape naised “tõlki- 
sid” Inglise mõõdud meetermõõdustikku ning aval- 
dasid retsepti ka oma koguduse maikuu infolehes. 

Niisiis, kui keegi tahab teada, kuidas mekib 
Wesley-aegse retsepti järgi küpsetatud keeks, vajab 
ta selleks: 400 grammi jahu, 25 grammi küpsetus- 
pulbrit, 125 grammi võid, 200 grammi suhkrut, 
100 grammi jahvatatud apelsinikoort või sukaadi, 
100 grammi rosinaid, 2 muna, 280 ml piima. 

Jahu ja küpsetuspulber tuleb segada, hõõruda sis- 
se või, lisada suhkur, apelsinikoor (sukaad) ja rosi- 
nad. Munad vahustada koos vähese piimaga ja lisada 
eelnevale segule. Seejärel lisada ülejäänud piim, et 
tekiks pehme tainas. Segu valada kahte väiksemasse 
või ühte suuremasse koogivormi ja küpsetada 180 
kraadi juures: väiksemaid vorme vähemalt 45 minu- 
tit, suuremat vormi üks tund. KT 

MEILT JA MUJALT 


Meie õde Gerda 


allinna koguduse vanim 
liige Gerda Aliide Tartlain 


(neiuna Kaldes) sai 2010. aas- mumm põhja-Tallinn 


ta 9. märtsil 103-aastaseks. 

Gerda sündis 1907. aastal == 
Virumaal väikeses looduskau- = 
nis mereäärses külas Liimalas oma 
ema-isa noorima lapsena. Peres kas- 
vas enne teda veel vend ja kolm õde. 
Gerda isa oli rätsep ja ema kodune. 

Koolis käis Gerda Lüganusel. Ta oli 
andekas ja õpihimuline tüdruk. Tallin- 
na tuli ta kavatsusega õppida kunsti- 
koolis, sest annet tal selleks jätkus. 
Tema sisseastumistöö “Tütarlaps alli- 
kal” leidis tunnustust ning Gerda 
võeti kooli vastu. Õppida sai Gerda 
aga vaid mõned kuud, sest isa surm 
tõi perele rahalised raskused. 

Gerda abiellus Tallinnas 1934. aas- 
tal. Abielust sündis poeg Rein. Nüüd 
on Gerdal pojatütar Karin ja järeltuli- 
jaid neljandast põlvest. Sageli külas- 
tab teda poja abikaasa Aino. 

EMK Tallinna kogudusega liitus 
Gerda 21. aprillil 1957. Veel 95-aasta- 
sena tuli ta ikka oma armsasse kogu- 
dusse. 

Gerda on elu jooksul kudunud pal- 
judele kauneid kampsuneid ja joonis- 
tanud ilusaid kaarte. Veel saja-aasta- 
sena joonistas ta ise jõulukaarte. 

Gerda elab nüüd Lõime tänavas 
eakate kodus, kus tema eest hoolitse- 
vad sotsiaaltöötajad ja omaksed. Seal 
külastavad teda ka kogudusekaasla- 
sed ja sõbrad. Nii veedabki Gerda 
oma päevi, meenutades möödunud 
aegu ja kohtudes mõtteis kallite ini- 
mestega, kes juba igavikus. Lugemi- 
seks napib tal nüüd silmavalgust. Aga 
Jeesus on tema juures igal päeval ja 
palves räägib Gerda Temale kõigest. 

Soovime Gerdale rohket Jumala 
õnnistust igasse päeva. 

küsitles ja pani kirja 
MAIRE SIMM, märts 2010 


Tallinna koguduse jumala- 
teenistus oli taas teleekraanil 


010. aasta suure reede jumalatee- 

nistuse teleülekanne rahvus- 
ringhäälingus salvestati Tallinna 
metodisti kirikus. 

Tegelikkuses 2. aprilli keskpäeval 
alanud teenistusel jutlustas superin- 
tendent Taavi Hollman, teenistust ju- 

VU Soni. 


fl Põhja-Tal): 
PESTES 


on tõeline Š 
pealinna pärl E AA 
== t RS 
Gerda 
Tartlain 
ajalehes. 


hatas vanempastor Olav Pärnamets 
ja kaasa teenis pastor Toomas Paju- 
soo. Teenistuse salvestis anti eetrisse 
samal päeval algusega kell 14.00. 
Suurt kiitust väärib seekordse 
teleülekande helikvaliteet, mis laskis 
nautida Credo-Allika kammerkoori 
suurepärast esitust. Koor esitas just 
sellist klassikalist vaimulikku laulu- 
stiili, mida nad on nõuks võtnud vilje- 


ks 
e arm*: 
alul! a 


| 
soo ris 
Selle viigi mind õn 


leda ja mis neil ka hästi välja kukub. 
Lauldi ka üks laul Taize kloostri re- 
pertuaarist, mis sobis selleks puhuks 
imehästi. Teleülekande helirežissöör 
oli Peeter Määrits, videosalvestuse 
režissöör Toivo Köster. 

ANDRES KAPP 


Lastekeskus pidas 
üheksandat sünnipäeva 


astekeskus Tähetorn avati 5. ap- 
Li 2001 ning sealt on üheksa 
olemasoluaasta jooksul abi ja toe- 
tust saanud üle viiesaja lapse. 

Kõige esimesel päeval tuli Tähe- 
torni, mis siis asus veel Apteegi 
tänaval, kuus last. 2003. aastal koliti 
Koplisse, kus tegutsetakse praegugi, 
ning aastal 2010 koguneb põhikooli- 
ealisi lapsi iga päev majja 15—25. Kok- 
ku on aga keskuse lastepere tänavu 
kevadel ligikaudu neljakümneliikme- 
line. 

Lastekeskus on saanud hakkama 
tänu paljudele sõpradele, vabatahtli- 


Foto: Koduteel 


Juubilarid Kuressaare koguduses 
Heli Henno 12. mai — 55 

Marvi Kuusk 16. mai— 55 

Luule Kivihall 27. juuni — 75 


Kirikuvalitsus õnnitleb! 
Vladimir Beregovi 4. jaanuar — 55 
Enno Sarik 25. veebruar— 35 
Raivo Raave 15. märts — 60 
Georgi Lanberg 23. märts — 80 
Juri Tšerenkov 17. mai — 60 
Viktor Batšinski 28. mai — 55 
Andrei Spiridenko 6. juuni — 40 
Johannes Kakko 7. juuni — 55 

| Ele Paju 26. juuni — 30 
Maksim Kiiranen 7. juuli — 30 


Tallinna kogudus õnnitleb! 
Aime Moon 24. aprill 80 
Antonina Hiller 26. aprill 
Lembit Nõmme 12. mai 
Rein Ludri 9. juuni 70 
Allan Ventsel 9. juuni 
Elvi Tarvis 12. juuni 80 
Rein Rüütel 14. juuni 65 
Leonora Tähiste 16. juuni 70 
Leevi Rahuleid Hark 17. juuni 65 
Eevi Alvin 20. juuni 75 


20. mail ristiti Tallinnas 

Ülle Luur, Andres Hang ja 
Wilson Patrick Perera 

23. mail ehk esimesel nelipühal 
õnnistati koguduse liikmeks 
Ülle Luur ja Mai Põldsaar 


80 
70 


50 


kele ja annetajatele nii Eestist, 
Ameerikast kui ka Skandinaaviast. 
2003. aastast toetab lastekeskuse te- 
gevust ka Tallinna linn. 

Sünnipäeva tähistas lastekeskus 
9. aprillil suure kontserdiga, kus pub- 
likuks olid viimase aasta jooksul ak- 
tiivselt toeks olnud sõbrad ja vaba- 
tahtlikud. Ja olgugi, et osa kutsutuist 
ei saanud tulla, andsid lapsed oma 
tänukontserdi puupüsti täis saalile. 

KT 


Eesti Sõprade kokkutulek 2010 


1 Eesti Sõprade (Friends 
of Estonia, FOE) kokkusaamine 
peeti ÜMK Calvary koguduses Ten- 
nessee osariigis Nashville?is 15.—17. 
aprillini. 

Superintendent Taavi Hollmani 
sõnul oli kohtumine edukas ning 
Calvary koguduse pastor Peter van 
Eys väga hea võõrustaja. Olulise 
sündmusena andis Eesti Sõprade 
ühenduse esimees kahel viimasel 
aastal Bill Baily seekord ameti üle 
Harry Turnerile, kes on aastaid toeta- 
nud tööd Eestimaal nii palvete ja ka 
finantsidega. 

Vajadusest hoida Eesti Sõpru kur- 
sis asjadega, mis toimuvad Eestis, 


sündis idee anda välja elektroonilist 
uudiskirja MethodEstonia. KT 


Tõll oy of the LORD. “He is my rehuge ond my fortremw 


God in Hirv will trust” ) Palm 9132 ] 


uste th teadur ri 
nõt mime the mänpant in ta titory ot IA FO. 
gatheriags. Look for more Informatlom to come! 


Esimene MethodEstonia number. 


Vaimulike üleskutse poliitikutele 


aprillil koostatud Tallinna 
30 muike avalik pöördu- 
mine puudutas ilmselgelt üht Eesti 
ühiskonna valupunkti, sest pälvis pi- 
kalt avalikkuse tähelepanu. Meto- 
distidest olid sellele alla kirjutanud 
pastorid Taavi Hollman, Olav 
Pärnamets, Rein Laaneser ja Alek- 
sander Fjodorov. Superintendent 
Taavi Hollmani kommentaari näi- 
dati 3. mail korduvalt ka rahvus- 
ringhäälingu uudistesaadetes. 

Vaimulike pöördumine oli adres- 
seeritud kõigile erakondadele: Kesk- 
erakonna juhatuse esimehele Edgar 
Savisaarele, Reformierakonna juha- 
tuse esimehele Andrus Ansipile, Ees- 
timaa Roheliste peasekretärile Ain 
Kabalile, Rahvaliidu juhatuse esime- 
hele Karel Rüütlile, Isamaa ja Res 
Publica Liidu esimehele Mart Laarile 
ja Sotsiaaldemokraatliku erakonna 
juhatuse esimehele Jüri Pihlile. 

Pöördumises oli öeldud: “Jeesus 
on öelnud: “Iga kuningriik, mis on 
omavahelises riius lõhenenud, laasta- 
takse, ja ükski linn või pere, mis on 
omavahel riius, ei jää püsima.” (Mat- 
teuse evangeelium 12:25) 

Viimastel nädalatel Tallinna linna- 
pilti ilmunud suurtel reklaampinda- 
del halvustab üks erakond teiste era- 
kondade juhte. Tunneme suurt muret 
selle pärast, millist eeskuju antakse 
sellega kogu rahvale. 

Leiame, et erakonnad võiksid rah- 
vale teada anda sellest, mida on teh- 


tud ja mida veel tehakse Eesti heaks. 
Nii väikese riigi vabadus on Jumala 
imeline kingitus ja inimestena, eriti 
rahva juhtidena, peaksime tegema 
kõik selleks, et meilt seda ära ei võe- 
taks. 

Oma juhtide mustamine on kui ka- 
heteraline mõõk, mis võib pöörduda 
nii mustajate endi kui ka lõpuks kogu 
rahva vastu. 

Kutsume üles kõikide erakondade 
juhte olema rahvale eeskujuks vas- 
tastikuses austamises!” 

Pöördumisele olid alla kirjutanud 
veel mitmed Tallinna koguduste vai- 
mulikud, nagu Jaan Tammsalu, Arne 
Hiob ja Mikk Leedjärv EELK-st, Siim 
Teekel, Rein Uuemõis, Taavo Lige, 
Indrek Luide, Argo Buinevitš, Raido 
Oras ja Helari Puu EEKBKL-ist, Ago 
Lilleorg EKNK-st ning Daniel James 
Henderson ja Heli -Reichardt 


Päästearmeest. 
KT 


Haapsalu toomkirikus loeti Piibel 
läbi kaanest kaaneni 


eoses lugemisaastaga — loeti 

EELK Haapsalu Püha Johannese 
koguduse eestvõttel 28. aprillist 2. 
maini ehk viie päevaga ehk 88 tun- 
niga Haapsalu toomkiriku ristimis- 
kabelis ette kogu Piibel. 

Piibli lugemine algas kolmapäeva, 
28. aprilli varahommikul kell 7.15 
palvusega toomkiriku ristimiskabe- 
lis ja lõppes pühapäeva õhtul kell 
20.32. Nagu korraldajad lubasid, 
said lugejad tunda rõõmu kaunist 
emakeelest ja õnnistuse ühisest 
ettevõtmisest. Kogu lugemise aja oli 
kirik avatud. 

128 piiblilugeja seas lõi ettevõtmi- 
ses kaasa ka EMK Haapsalu kogudu- 


se liikmeid. Pastor Urmas Rahuvarm: 
“Loeti poole tunni kaupa. Mina luge- 
sin kolmel korral, Rauno Ojassoo ka- 
hel, Laine Multram kahel, Regina 
Multram ühel ja meie tulevane liige 
Bruno Smirnov samuti ühel korral.” 
Urmas Rahuvarmi sõnul on piibli- 
lugemise järelkajaks hea lugeda lu- 
gemise korraldaja, EELK Haapsalu 
Püha Johannese koguduse külalis- 
teraamatut: “Seal siiralt väljendatud 
vaimustus ja tänu oli minu jaoks lii- 
gutav lektüür kohe peale oma luge- 
miskorda.” 
KT 


“Mu mano tulge, latse” 


-13. juunil peetakse Tartus 
1 1 e EELK kirikupäeva ja vaimu- 
likku laulupidu, samal ajal toimub 
ka kristlik noortefestival JäPe. 
Naaberkiriku ettevõtmises on 
oma osa ka metodistidel. Näiteks 
laulab laulupeol kaasa Credo ning 
pidulistele on reedel, 11. juunil ava- 
tud Püha Luuka kiriku uksed. Ni- 
melt peetakse metodisti kirikus 
keskpäevane ja õhtune tunnipalvus 
ning kell kolm pealelõunal missa. 
KT 


Oktoobris koguneb erakorraline 
keskkonverents 


ga hinenud Metodisti Kiriku Põh- 
| aas ja Euraasia Kesk- 
konverentsi piiskopid Christian 
Alsted ja Hans Växby on Rootsi 
Aastakonverentsi soovil sügiseks 
kokku kutsunud erakorralise kesk- 
konverentsi. 

Keskkonverentsi päevakorras on 
üksainus punkt — Rootsi metodistide 
soov lahkuda ÜMK-st, et moodustada 
koos Rootsi misjonikiriku ja baptis- 
tikirikuga uus ühendkirik (Affiliated 
United Church). 

Konverents peetakse 8. ja 9. ok- 
toobril Rootsis Malmö linna metodis- 
ti kirikus Linnegatanil. Keskkonve- 
rentsi päevakorda on lülitatud nii 
Rootsi Aastakonverentsi ülevaade 
ühinemisprotsessi käigust kui ka jäe- 
tud aeg debattideks, et muu hulgas 
arutada, milliseks võiksid kujuneda 
ÜMK Põhja-Euroopa ja Euraasia 
Keskkonverentsi ning uue ühend- 
kiriku suhted. Ettekannetele ja arut- 


lusele järgneb hääletus. 
KT 

Credo käis 
võistu laulmas 


9.—10. aprillil peeti 
Haapsalus Wiedemanni 
Gümnaasiumis XI Eesti 
kammerkooride festivali, 
kus osales ka 
Credo-Allika kammer- 
koor. 


mmerkooride konkur- 

sist olid oodatud osa 

võtma amatöörkoorid, 

kus liikmeid 16-32. Ka- 

egooria pidid valima 

kollektiivid ise ja nii otsustas Credo- 

Allika kammerkoor osaleda B-kate- 

goorias, kuhu lõpuks registreerus 13 

koori, muu hulgas näiteks ka EELK 

Püha Vaimu kiriku kammerkoor 

Crede ja Kaarli koguduse kontsert- 
koor. 


ATS [911 jWI 
KIRUMA 


Kokku kogunes XI festivalile 34 
kammerkoori ja ansamblit. Konkurss 
viidi läbi kahes voorus: kõigepealt 
peeti eelvoorud ja lõpuks finaal. Dip- 
lomid jagati välja neljas kategoorias, 
lisaks hulk eripreemiaid. 

A-kategoorias anti välja kaks esi- 
mest kohta, mis läksid Tallinna Teh- 
nikaülikooli kammerkoorile ja sega- 
koorile Noorus. B-kategooria esikoha 
võitis üldse parima punktisummaga, 
93,5 punktiga, Tallinna Ülikooli kam- 
merkoor, Credo-Allika ühendkoor oli 
oma kategoorias 86,75 punktiga tei- 
ne. C-kategooria esikoht läks 87,5 
punktiga Haapsalu kammerkoorile. 

Ansamblite ehk E-kategoorias esi- 
kohta välja ei antudki. 

Et Grand Prix vooru pääses kogu- 
tud punktide põhjal, võistles finaalis 
Tallinna Ülikooli, Tallinna Tehnika- 
ülikooli ja Haapsalu kammerkoori 
ning segakoori Noorus kõrval ka 
Credo-Allika kammerkoor. Grand 
Prix võidu pälvis Tallinna Ülikooli 
kammerkoor, keda eelvoorus juhatas 
Aarne Saluveer ja Grand Prix voorus 
Merike Aarma. Aarne Saluveeri tun- 
nustati ka parima dirigendi eripree- 
miaga. Credo-Allika kammerkoori 
viisid festivalile koorijuhid Eivin 
Toodo ja Raili Vahermägi. 

Konkurssi hindas rahvusvaheline 
žürii eesotsas Lätist kutsutud esime- 
he Maris Sirmaisiga. Hindajateks olid 
veel Olav Ehala, Risto Joost ja Venno 
Laul. Arvestati nii kava, mis pidi mah- 
tuma vahemikku 10-15 minu- 
tit, tehnilist teostust kui inter- 
pretatsiooni. Credo-Allika 
ühendkammerkoor esitas fes- 
tivali I voorus Piret Ripsi “Kui 
kõik vahel vaikseks jääb”, 
Juozas Naujalise “In monte 
Oliveti”, Eino Tambergi “Hom- 
miku”, mis oli kohustuslik laul, 
ning spirituaali “Witness” Jack 
Hallorani seades. Grand Prix 
voorus oli Credo-Allika koori kavas 
Rudolf Tobiase “Patukahetsus”, Ester 
Mägi “Siin mu rõõmumaa”, Piret Rip- 
si “Paradisi Gloria”, spirituaal “Peter 
go” Piret Ripsi seades ning Josef 
Rheinbergeri “Abendlied”. 

Koorijuht Eivin Toodo rõhutab 
koori tegemistest rääkides, et nende 
töös on suur rõhk vaimulikul osal. 
Igast proovist, mis niigi on pingelised, 
võetakse alati pool tundi selle jaoks. 
Vaimulik osa on kõige alus ning Ju- 
mal on nende tööd ka õnnistanud. 
Mida festivalil osalemine koorile an- 
dis? Eivin Toodo sõnul muu hulgas 
enesekindlust ja ühtlasi nii enesele 


kui teistele võimaluse Credo-Allika 
koori taset teiste omaga võrrelda. 
Preemiana saadud 4000 kroonist ku- 
lus aga enamik festivaliga seotud ku- 
lude katteks. Raili Vahermägi lisab: 
“Kogu ettevalmistusprotsess ning vä- 
ga positiivne järelkaja ja tagasiside 
žüriilt ning kuulajatelt andis meie 
koorile väga palju. Aitas ehk paremi- 
ni mõista meie kutsumust, seada uusi 
väljundeid, liitis lauljaid ja koorijuhte 
omavahel ning pani meid mõistma, et 
kogu meie koori tegevus on olnud vä- 
ga eriliselt õnnistatud. Ikka on ju uh- 
ke tunne, kui žürii tunnustab ja kõr- 
ged punktid annab, kuid veel suurem 
rõõm on sellest, kui tajud ja näed, et 
“see miski” jõudis ka kuulajani. Siin- 
kohal meenub seik, kus enne meid 
laulnud koor lõpetas etteaste hüüuga 
“Kurat!” ning meie läksime lavale, 
lauldes/hüüdes esimese fraasina: “Oh 
Jumal, ole mulle armuline”, ja pean 
tunnistama, et nii suurt hauavaikust, 
kui selle laulu ajal saalis valitses, ei 
olnud just palju.” 

Credo-Allika koori ootab juunis 
ees esinemine Tartus vaimulikul lau- 
lupeol “Mu mano tulge, latse”, mille 
jaoks tuleb selgeks õppida valikkoo- 
ride kava. Ent koorijuht Eivin kinni- 
tab veendunult: hoolimata edust koo- 
rifestivalil ja muudest ettevõtmistest 
on koori tegevuses pearõhk jätkuvalt 
koguduse tööl ning jumalateenistusel 
laulmistel. 


Fotod: EKKL 


Südamete 
süütamise 


aeg 


2009. aastal määras piiskop Rakve- 
re kogudust teenima pastor Hans 
Lahi. Möödunud on peaaegu aasta 
ja Rakvere rahvas kogunes Imbi 
Hermi eestvedamisel, et rääkida 
sellest, mis Rakveres toimub. 


Sirly Lahi (pastori abikaasa): Pea 
kolmsada aastat tagasi elas mees, 
kelle süda ja vaim olid liiga rahutud, 
et leppida formaalse kristlusega. Aus 
analüüs iseendas viis ta tõdemuseni, 
et ta on kristlusest kätte saanud üks- 
nes vormi ja mitte sisu. Pühakirja 
ning mitmete kristlike mõtlejate raa- 
matuid lugedes mõistis ta, et ristiusu 
sisuks saab olla üksnes püha armas- 
tus Jumala ning kaasinimeste vastu ... 
ja just sellest oli tema südames puu- 
dus. Mees ei piirdunud aga kurbade 
faktide konstateerimisega, vaid ot- 
sustas otsida, kuni leiab. Ja Jumal an- 
dis ennast leida. Kohtumisest Kristu- 
sega väljus süüdatud südamega mees 
- John Wesley, metodistide eelkäija. 


Imbi Herm (Rakvere koguduse 
liige): Kui armas vend Taavi Hollman 
saabub visiteerima Rakvere kogu- 
dust, on kased juba hiirekõrvus ja 
hekk väikeses lehes. Oleme isegi “hii- 
rekõrvus” ja ootame, mis sõnumeid 
Jumalalt meile tuuakse. 

Keskne mõte voolab selgelt nagu 
elujõgi: hoidke kinni Jumala Sõnast! 


Lauluga teenivad Anni ja Sirly Lahi. 


VESTLUSRING 


Emadepäeva sagin 9. mail 2010. 


Koos vaikse õnnistusega “sa oled pi- 
danud mu sõna ega ole salanud mu 
nime” (Ilm 7:8), koos tegelikkuse tun- 
nistamisega — “sul on pisut rammu” — 
ning küsimusega: kuidas me elame 
välja Jumala Sõna? 

Mis olukorras me oleme sel keva- 
del, Jumala rahvas? 


Sirly Lahi: Tänaseks on Rakvere 
linnas neid, kes nimetavad ennast 
metodistideks, järele jäänud 34. Neist 
17 ei käi enam vanaduse või mõne 
muu takistuse tõttu koguduses. Kogu- 
duse keskmine eluiga on 65 aastat. 


Hans Lahi (Rakvere ja Sakussaa- 
re koguduse pastor): Liikmete hul- 
gas on olnud suuri muutusi. Seoses 
eelmise karjase pensionile minekuga 
lahkus ka osa seniseid liikmeid ning 
suur osa juhatusest, nii et tuli alusta- 
da uue juhatuse moodustamisega. 
Apostel Paulus kirjutab oma esimeses 
kirjas korintlastele lõhedest kogudu- 
ses, kus ühed olid Pauluse, teised 
Apollose, kolmandad Peetruse ja nel- 
jandad Kristuse poolel. See olukord 


Aivar ja Armin Alt. 


on avaldunud ka Rakveres. “Kas siis 
Kristus on mitmeks jagatud?” küsis 
Paulus. Või on keegi teine risti löödud 
või keegi ristitud pastori nimesse? 


Sirly Lahi: Piisav põhjus pessimis- 
miks ja lootusetuseks? Jah, kui vaa- 
data fakte. Ei, kui otsustada otsida se- 
da, milleta John Wesley ei saanud 
kristlasena elada — kõikehaaravat ja 
-võitvat armastust oma Issanda vastu, 
mis haaraks kogu südame, meele, 
hinge ja jõu ning paneks armastama 
iga inimest nagu iseennast. Aus ja 
puhtsüdamlik analüüs on näidanud, 
et praktikas meil seda täna ei ole. Aga 
rahutus, vajadus ja otsing on. Ja see 
on hea platvorm edasiliikumiseks! 
Rakvere metodistid on igatsemas uut 
ja sügavat kohtumist Kristusega, mil- 
lest väljuksid süüdatud südamed ja 
Püha Vaimu väega täidetud elud! 


Hans Lahi: Olen tänaseks teeni- 
nud Rakvere kogudust seitse kuud. 
Abikaasa Sirly on olnud mulle suu- 
reks abiks nii Rakveres kui Sakus- 
saares, aidates kaasa muusikatöös ja 
koguduse vaimulikus töös üldiselt. 
Juurde on tulnud uusi ja nooremaid 
inimesi, kes on innukad kaasa aitama 
ja on avaldanud soovi kogudusega lii- 
tuda. Suur rõõm on pühapäevakoolist 
ja neist noortest, kes lapsi juhenda- 
vad. 


Anni Lahi (Sakussaare koguduse 
liige, Hansu ja Sirly tütar): Mul ei 
ole midagi suurt ja võimast rääkida, 
väga sõnaosav ma ka pole, kuid siis- 
ki jagan mõned mõtted tööst, mida 
mina Rakveres Jumala riigi heaks 

Fotod: SIRLY LAHI 


teen. Pühapäevakoolitööd alustasin 
2009. aasta novembrist koos kaas- 
õpetaja Triinu Lasbergiga. Algul oli 
küll natuke ebakindel ja võõras, kuid 
lapsed panevad kõik paika. Nendega 
on niivõrd armas vestelda ja koos te- 
gutseda. 

Laste arv on tublisti kasvanud. Kui 
alustasime paari lapsega, siis praegu- 
seks käib pühapäevakoolis juba üks- 
teist väikest jüngrit. Tänu Jumalale. 

Tavaline pühapäevakooli tund 
möödub -— piibliloo = jutustamisega, 
meisterdamisega, arutelu ja naeruga. 
Imeline on olla lastega, kelle silmad 
rõõmust säravad, südamed naerust 
pakatavad ja kes on nii siirad ja ava- 
tud. Olen väga õnnelik, et saan anda 
panuse just lastetöös, sest nemad on 
ju meie tulevik ja meie lootus. 


Liivi Reinumäe (Rakvere kogudu- 
se liige): Kasutan apostel Pauluse sõ- 
nu, et öelda kõigile lugejaile: “Armu, 
halastust, rahu Jumalalt Isalt ja Kris- 
tuselt Jeesuselt, meie Issandalt!” 

Ei oskagi sõnadesse panna seda 
rõõmu, mis on südames koguduse 


Lapsed 2010. aasta kevadel vanadekodu külastamas. 


pärast. Loomulikult ei puudu ka mu- 
red, kuid rõõme on minu arvates roh- 
kem. Kogudus on väike, aga kõik töö- 
harud toimivad. Pühapäevakoolitööd 
juhivad andekad noored, Anni Lahi ja 
Triinu Lasberg. Sirlil on Sakussaare 
koguduse pühapäevakoolitööst head 
kogemused, mida ta lahkelt jagab. 
Igal teisipäeval on palve- ja piiblitund, 
kus arutleme elavalt pühakirja üle. 


Sigmar Reinvart (Karmeli kogu- 
duse liige): Ma tulin palvetundi esi- 
mesel korral lihtsalt huvist teada saa- 
da, kuidas selles koguduses palveta- 
takse. Olin meeldivalt üllatunud, kui 
võeti ette Jumala Sõna, loeti ja arutle- 
ti, kuidas keegi sellest aru on saanud, 
ning selle tulemusel saavutati üks- 
meelne palveõhkkond. Nii tihti, kui 
olen selles koguduses käinud, olen 
kogenud, et on loodud soodne pinnas 

Jumala tunnetamiseks ja iga- 
üks, kes seal avatud südamega 
viibib, saab kogeda Jumala ela- 
vat osadust ja õppida rohkem 
tundma Jumalat. Jumal saab 
oma head tööd teha igaühe sü- 
dames! Jumala armu kõigile. 


Hans Lahi: Olen julgustanud 
Rakvere kogudust olema enam 
avatud Jumala tööle, avatud 
teiste kristlaste ja kristlike kon- 
fessioonide suhtes — ka siis, kui 
nende teenimisviis erineb meie 
omast. Olen julgustanud olema misjo- 
nimeelsemad, et ulatuda ka nende ini- 
mesteni, kellele kirik on võõras. Ole- 
me kutsunud külalisi nii metodisti ko- 
gudustest kui ka mitmetest teistest 
konfessioonidest. Loodan, et varsti 
jõuab kätte ka see aeg, kus me ise saa- 
me kogudusega välja sõita tunnista- 
ma ja teenima. 


Anni Lahi: Tundsin juba ammu 
südames, et vaja oleks lastega koos 
välja minna, et nad näeksid, kui pal- 
ju on meie ümber võimalusi kedagi 
rõõmsamaks ja õnne- 
likumaks teha. Nii 
sündiski mõte minna 
linna vanadekodusse, 
kus elab ka üks meie 
koguduse eakas liige. 
Lapsed olid kohe 
nõus ning joonistasid 
põnevaid kaarte soo- 
videga “Saa terveks!”, 
“Palju rõõmu!”, “Ju- 
| mal armastab sind!” 
jne. Nagu lapsed ik- 
ka, ütlevad nad täht- 
said asju lihtsalt. 

Meid ootas ees 
hulk eakaid inimesi. Algul laulsime 
neile pühapäevakooli laule, hiljem 
aga juba koos nendega ühiselt laste- 
laule, mida nad lapsepõlvest mäleta- 
sid: “Mu koduke on tilluke”, “Muti- 
onu” jne. Eakatel olid silmad tänu- 
likkusest märjad ja lapsed imestasid, 
kui toredad on vanad inimesed! Mõ- 
lemad pooled jäid ootama taaskoh- 
tumist. 

Edaspidi oleme plaaninud püha- 
päevakooliga ühele koguduse vana- 
memmele appi minna puid käruta- 
ma. Tänu Jumalale, kes õpetab meid 
kõiki üksteist märkama. 


Liivi Reinumäe: Käime regulaar- 
selt meie armsaid eakaid külastamas. 
Mulle meeldib seda teha. Neil on pal- 
ju elutarkust. Nende olemises on 
rõõm ja nad on tänulikud. Ka mina 
olen tänulik selle eest, et on, kellele 


il 


Talvel vana pastoraadi katust päästmas. 


rõõmu valmistada. Tänu on alati mõ- 
lemapoolne. 

Koristustöödel löövad kaasa need, 
kel jõud ja tervis lubab. Hiljuti käisi- 
me surnuaeda koristamas ja pesime 
kirikus aknaid. Toredad on pühapäe- 
vased kohvilauaosadused, kus saab 
omavahel ja külalistega mõnusalt 
vestelda. Olen erialalt kokk, nii saan 
valmistada lauale ühtteist soodsa- 
malt. Meil on õppinud kondiiter, Tiina 
Viikholm, kes väga hästi küpsetab. 
Sageli käib abiks Pille Saks — küpse- 
tamas, lauda katmas, teenindamas. 

Eino Nõmme on kogu talve usta- 
valt kirikut kütnud ja korrastanud, 
koristanud kõrvalhoonet, mis peagi 
lammutamisele läheb. 

Töökäsi on küll vähe, aga need 
vähesed on innukad. Pastor Uno 
Külviste koguduse vanemaks olemi- 
se ajal said kirikuhoone ja puukuur 
uue ilusa kuue, mille eest tänu Taavi 
Rospusele. Pastor Hans Lahi koos 
abikaasa Sirliga on väsimatud Issan- 
da töös, et koguduses oleks Elu. Ki- 
riku uksed on avatud külalisjutlusta- 
jaile. Vaimulik toidulaud on lookas, 
ainult sirutu ja võta vastu. Kui te ei 
usu, tulge vaatama! 


Kogudus tänab: Meid on lauluga 
rõõmustanud Rakvere Kolmainu ko- 
guduse koor, ansambel Trepikoda, an- 
sambel Tuli Taevast, Andres Jäätma, 
Jõhvi koguduse noored, Tartu Paulu- 
se koguduse noored. Meisse on süsti- 
nud evangeliseerimis- ja misjoniindu 
Mark Nelson ja Ljudmilla Voltšihhina 
ning Roy Johansson. Meid on innusta- 
nud lubama teha Jumalale uut Tõnu 
Lepisto ja vend Stanislav Sirel Rakve- 
re nelipühikogudusest. Meile on käi- 
nud silmasalvi toomas Olius ja Ma- 
rianna Thaling ning Mart ja Heli 
Metsala. Kinnitust ja tuge on pakku- 
nud Mati ja Velli Hollman, Artur Põld 
koos noortega, Arved Vellend koos õe 
Ruthiga. Armas õde Helgi Ots on oma 
talente kasutades õmmelnud meile 
kahes värvis altari- ja pingikatted ning 


K] 
a 

Ljudmilla Voltšihhina 

Rakveres misjonitee- 


Aare Kimmel 
õpetamas. 


Mart ja Heli Metsala 
Rakveres külas. 


Tarmo Suviste ja Imbi 


Herm. Paul ja Juhan Lilleorg. 


Olius Thaling. 


nistust pidamas. 


teeninud tunnistades. Meid on üles 
kutsunud pühendunud usupalvele 
õde Urve Koppel. Armastuse ülimust 
on looga samaarlasest tuletanud mei- 
le meelde Peter Crouch, keda tõlkis 
Allan Kroll. Meid on õpetanud Aare 
Kimmel, Taavi Hollman, Olav Pärna- 
mets. On palju inimesi, kes on meile 
mõelnud oma palvetes, küsinud, 
kuidas meil läheb, ilmutanud tõsist 
vennalikku-õelikku armastust. Ju- 
mal õnnistagu teid kõiki, igatseme 
olla koos teiega ükskord seal, “kus 
pole enam musta ööd”. 


Hans Lahi: Pühakiri käsib meil 
pühitsust taotleda. Pühitsus toob väl- 
ja patu reaalsuse. Armastus ilma pü- 
hitsuseta madaldab Jumala armas- 
tust. Pühitsus üksi aga eraldab meid 
teistest, ilma armastuseta hoolitseme 
ainult iseenda eest. See toob omakor- 
da kaasa lisareeglid ja iganenud kul- 
tuurilised tabud. Selle tulemusena te- 
kib inimese enda loodud religioon, 
kus on käsud — ära puutu, ära vaata, 
ära maitse. Ristiusk ei ole üksnes mo- 
raalinormide kogum, vaid südame 
muutumine. 


Imbi Herm: 24. aprillil oli kogu- 
duse avatud koosolek, kus külalis- 
teks Tartu Pauluse koguduse noored, 
kes meid kõiki koos laulma õhuta- 
sid, ja kõigile tuntud pastor Aare 
Kimmel. Kirik oli rahvast päris täis, 
kiitsime üheskoos lauluga Jumalat. 
Ei mäleta, millal viimati selline tugev 
lauluhääl meie kirikust üles tõusis. 
Aare Kimmel jagas mitmeid mõtteid, 
kuid peamisena õhutas üles tungima 
Kristusesse, Tema olemusse, mitte 
laskma ennast panna taas orjaikkes- 
se, mitte piirduma omatehtud reegli- 
te või jumalateenistusega, mitte pii- 
rama Jumalat! Meie inimlik mõõdu- 
puu on väike, me mõõdame sellega 
ega oska näha Jumala teid. Aga Ju- 
mal on armuline ja pastor lõpetas 
kirjakohaga Ilmutuse raamatust: “Ja 
ma nägin püha linna, uut Jeruusa- 
lemma, taevast Jumala juurest maha 


tulevat, valmistunud otsekui pruut, 
kaunistatud oma mehele.” (Ilm 21:2) 
Mõelda vaid! Vaatamata oma heitlus- 
tele ja eksimistele, isekusele ja suut- 
matusele valmistab Jumal meid ette 
selleks, kes on “kortsuta ja plekita”! 
Halleluuja! Mis tähendab siis see 
“silmapilkne kerge viletsus”? Me va- 
jame julgustust, et astuda täielikku 
meeleparandusse, täielikku enese 
äraandmisse, täielikku osadusse Jee- 
susega. Enesest täiesti lahti! Jumal 
on tegemas suuri asju. 


David Wilkerson (üleilmse risti- 
koguduse liige, 5. mai läkitus): Ju- 
mal on andnud meile teada, mil vii- 
sil Ta oma suure taastamise esile 
toob. Esmalt valab Ta oma Püha Vai- 
mu välja sellisel ülikülluslikul viisil, 
et see toob tagasi jõu ja tervise igale 
puule Tema metsas. Patu-tõuk hak- 
kab kaotama oma väge, kui Jumala 
rahvas pöördub tagasi Piibli lugemi- 
se juurde. Võimas ilmutus Jumala 
uuest lepingust muudab Jumala rah- 
va julgeks kui lõvid. Seetõttu uskuge 
ja olge kindlad, et vaimne jõud ja ju- 
malik tervis saavad välja valatud ot- 
se taevast. 


Tarmo Suviste (koguduses käi- 
nud kolm kuud, liikmekandidaat): 
Jumal on järeleandmatu, järjepidev. 
Ta ei jäta, ei unusta, kui on kord su 
südant puudutanud. Pole kohta, 
kust Jumal kätte ei saaks. 

Sain 1997. aasta sügisel päästetud 
tänu sellele, et tuttav käis sel ajal 
Karmeli koguduses ja kutsus mind 
Elu Sõna telgikoosolekule. Oli suvi — 
juuli või august. Jumal puudutas 
mind nii tugevalt, et otsustasin kohe 
1. septembril algava piiblikooli ka- 
suks, jättes senised toimetused ja elu. 
Enne lõpetamist hakkasin Rakvere 
Elu Sõna koguduses käima. Sain ris- 
titud nii vee kui Püha Vaimuga. 2002. 
aasta kevadel hakkasin Jumalat taga- 
plaanile jätma. Elasin Tartus elu, mis 
polnud Jumalale meelepärane, lan- 
gesin niikaugele, et aprillis 2008 pi- 


das politsei mind kinni. Süüdistus: 
grupirööv raskendavatel asjaoludel. 
Mulle mõisteti viis aastat ja neli kuud 
vangistust, kuid kokkuleppemenetlu- 
se käigus lühendati karistust aastale, 
kolm aastat jäi tingimisi kaheaastase 
katseajaga. Tänaseks on katseaja lõ- 
puni jäänud viis kuud. Minu tädi Lii- 
vi Reinumäe on EMK Rakvere kogu- 
duse liige ja Jumal kasutas teda nii 
tugevalt, et 28. märtsil sel aastal võt- 
sin Jeesuse oma Issandaks ja Pääst- 
jaks vastu. Kiitus Kõigeväelisele Ju- 
malale. Täna, 11. mail, annan EMK 
Rakvere koguduse juhatusele kogu- 
duse liikmeks astumise avalduse. 
Usun, et Jumalaga osaduses olles ja 
Temaga käies saan ka kodukogudu- 
sele kasulik olla. Tänu Jumalale. 


Hans Lahi: Üle kõige tahan siiski 
tunnistada, et kogudus on meid ar- 
mastuses vastu võtnud. See on kogu- 
dus, kes armastab väga Jeesust, ja 
siin on inimesi, kes on väga pühen- 
dunud Tema koguduse teenimisele. 
Kindlasti pole me suutnud kõikide 
ootustele vastata ja mõned on pida- 
nud meis pettuma. See on suure Ju- 
mala arm, mis meid on kandnud, see- 
tõttu on vale arvata, et kogu töö sõl- 
tub inimestest, kes Jumala Sõna ja- 
gavad. Oluline on, et Kristuse armu- 
evangeeliumi kuulutatakse. 


Taavi Hollman (superintendent, 
visitatsioonikõne): Me oleme tuge- 
vad Tema tugevuse jõus. Ei vaata 
oma kaotustele, nurjumistele ega ka 
võitudele. Ainult Jeesuse peale. Hoia 
kinni Issanda Sõnast, kui vaenlane 
ründab, kui paanika või enesehalet- 
sus või lootusetus peale tuleb. Loe 
Sõna, ütle seda kõvasti välja! Peaksi- 
me elama Sõna välja igal päeval. 

“... Issand, anna oma sulastele 
kõige julgusega rääkida Sinu Sõna, 
oma kätt sirutades selleks, et terveks- 
saamised ning tunnustähed ja imed 
sünniksid Sinu püha sulase Jeesuse 
nime läbi!” (Ap 4:29-30) 

Aamen 

Naiste Ühenduses 


Ka nii saab kiita ja 
tänada Jumalat 


Talve algupoolel üllatati 
Tallinna koguduse naisi 
sellega, et neid kutsuti kiri- 
kusse ... võimlema. 
Koduteel uuris asjaosalis- 
telt, mis lugu selle tervise- 
võimlemise taga peitub. 


EMK Naiste Ühenduse esinaine 
Pille Mägila: 

“Kui kätte olid jõudnud pimedad hilis- 
sügise õhtud ja teadmine, et kiired 
tööd selleks aastaks tehtud-toimeta- 
tud, tärkaski mõte — oleks vaja ellu 
kutsuda midagi sellist, mis on uudne, 
enneolematu, kirikuringkondades ta- 
vapäratu. Ja nõnda tulime ühel no- 
vembrikuu neljapäeval 2009 tööpäeva 
lõppedes Tallinna koguduse naistega 
kokku, kaasas võimlemisriided, ma- 
tid, entusiasm ja rõõmus meel. 

Kas Jumalat saab ka nii kiita, võib 
keegi mõelda. Juba minevikust tut- 
tav loosung “Terves kehas terve 
vaim” kehtib ka tänases päevas — 
hetkes, mis meil on. Arusaam Juma- 
la armu suurusest toob esile rõõmu, 
mis spontaanselt vallandub ka vastu- 
tuse võtmises oma tervise eest. Kui 
palju oleme kuulnud räägitavat ikka 
ja jälle — liikuge, käige, võimelge, 
tehke midagi oma tervise heaks. Ja 
nõndaviisi naine, kes teadvustab, et 
ka ise peaks pingutama, aega ohver- 
dama, et hoida tänapäeva kiirest elu- 
tempost hoolimata tasakaalus oma 
füüsiline pool, mõistab, et on võima- 
lik Jumalat austada kogu oma ole- 
musega. Niiviisi ei olegi juba regu- 
laarselt toimiv võimlemistrenn kaks 
korda nädalas ainult higivalamine, 
vaid on meile, õdedele, tõeline kosu- 
tus, osadus, ühine pingutus nii ihule, 
hingele kui vaimule, kui koguneme, 
et teha küllaltki vaevanõudvaid har- 
jutusi kauni ülistusmuusika saatel. 
See on olnud hea aeg. Juba see asja- 
olu on piisav põhjus Jumalat austada 
ja tema armu kiita. 

Lii Lilleoja, Inna Välja, Kristina-Maria Heinsalu, Pille Mägila ja Ülle Hein- 


salu 2010. aasta mais. Treener Kristina-Maria Heinsalu on lõpetanud Tar- 
tu Ulikooli Viljandi Kultuuriakadeemia tantsukunsti erialal. 


Nii olemegi mõistnud, et koguduse 
naistööl on palju ja mitmesuguseid 
vorme. On väikesed palvegrupid, kus 
naised saavad usaldavalt avaneda 
ning muredest ja probleemidest rääki- 
da, on praktiline diakooniatöö, muusi- 
kateenimine ... ning nüüd on lisandu- 
nud ka tervisevõimlemine. Oleme tä- 
nulikud oma kaunile ja toredale õpe- 
taja Kristinale, kes ikka kannatlikult 
meid tunnist tundi on julgustanud ja 
innustanud.” 


Trenniskäija Inna Välja: 

“Kuidas Paulus ütleski? “Et teie vaim 
ja hing ja ihu oleksid tervikuna hoi- 
tud ...” (vt 1Ts 5:23) 

On neid, kes ainult oma füüsilise 
vormi eest hoolitsevad. Kirikus kipub 
asi pigem vastupidi olema: vaimulik 
asi on tähtis, aga füüsis peab kuidagi 
ise endaga hakkama saama. Või kui 
miski juba liialt “logisema” hakkab, 
oodatakse abi Jumalalt — ja eks Ta 
muidugi hädas aitabki. Ainult et nii 
me käitume sageli nagu lapsed, kes 
ise oma tervise heaks midagi ei tee, is- 
tume aina tegevusetult ja palume, et 
Jumal meid imeliselt tervendaks. Kui- 
gi saaksime ise nii mõndagi ära teha 
ja hätta sattumist hoopis ennetada. 


Minu jaoks oli võimlemine nii 
kauaoodatud ja -otsitud võimalus, et 
olen selle eest Jumalale väga tänulik! 
Sõbralik ja innustav treener, treenin- 
gutunni läbimõeldud ülesehitus, 
heatujuline seltskond, kes iseennast 
ja üksteist humoorikalt kannusta- 
vad, ja meeldiv muusika taustaks — 
see on see, mis paneb väsitavale töö- 
päevale fantastilise punkti. 

Kui vajad rohkem jõudu ja ener- 
giat, tahad panna liikuma oma luud- 
kodid-lihased või soovid ära anda 
mõned üleliigsed kilod, oled teretul- 
nud meie hulka!” 


Õpetaja-treener - Kristina-Maria 
Heinsalu: 

“Tervisevõimlemise eesmärk on anda 
koguduse naistele võimalus sobivas 
keskkonnas natuke aega täiesti ise- 
endale pühendada ning midagi oma 
tervise heaks ära teha. Loomulikult 
on võimlemisgrupp avatud ka kõigile 
väljastpoolt kogudust tulevaile naiste- 
le! Võimlemine tõstab toonust, paran- 
dab füüsilist vormi ja vastupidavust, 
mis omakorda loob harmoonia keha 
ja vaimu vahel. Ei ole midagi paremat 
kui hea tervis, mõnus seltskond ning 
koht selle loomiseks :-)” 


OOTAME VÕIMLEMA KÕIKI NAISI! EELNEV KOGEMUS 
NING HEA FÜÜSILINE VORM EI OLE VAJALIKUD. TULE VÕIMLEMA! 


Foto: UNO LOORIS 


ORELIFONDIS 


Palves | 
| | oreliehituse 
mi parast 


Tallinna koguduse orelisõbrad palveta- 
sid 23. ja 24. aprillil palveketis selle 
eest, et suudaksid oreliehituse edukalt 
lõpule viia. 


li 
Tallinna - 
- 


Metodisti Kinku 
ORELIFONI 


Belgia orelimeister Guido Schumacher on oreli ehita- 
mist juba alustanud ning varsti peab orelifond katma 
kõik oreli valmimisega seotud kulud. 

Jätkuvalt töötab ka orelifondi heategevusmüügi 
saal, kus abivajajatele jagatakse nii toiduaineid kui rii- 
deid. Just orelisõprade õlul on viimastel aastatel olnud 
paljuski ka Tallinna koguduse sotsiaaltöö. 

Orelisõber Helvi Kruusmanni sõnul on ühe imelise 
palvevastusena antud orelifondile rohkesti toredaid 
toetajaid. Üks neist on soomlane Jorma Wilpponen. 
“Jorma on juba poolteist aastat toonud meile Soomest 
mitmesuguseid leiva- ja saiatooteid. Oleme nendega 
saanud abistada hädasolijaid Tallinna koguduses, aga 
ka kaugemal — leiba-saia on jagunud Kärsa, Võru, 
Sakussaare, Aseri, Keila jt kogudustele. Jorma toetu- 
sest on osa saanud isegi Oleviste supiköök. Viimane 
riideabi läks Mäetagusele, kus käib koos Jõhvi kogu- 
duse palvegrupp,” selgitab Helvi. Need, kel võimalik, 
on saanud tänutäheks annetada ja toetada omalt poolt 
kiriku tööd, muu 
hulgas oreliehitust. 

Tänavu kevadel 
on Jorma juba kahel 
korral toonud Eestis- 
se ka kala — meriah- 
venaid, mida tema 
poeg on käinud 
püüdmas Norra ran- 
nikul. Vahetult enne 
emadepäeva jagasid 
orelifondi vabatahtli- 
kud töötegijad soovi- 
jatele välja ligikaudu 
sada kilo külmu- 
tatud meriahvenat. 

Jorma Wilppone- 
ni heategevustöö ei 
piirdu Eestiga, vaid 
on märksa rahvusva- 
helisem: ta on vahen- 
danud humanitaar- 
abi näiteks ka Valge- 
venesse, Lätisse, Ru- 
meeniasse. 


Norrast Soome kaudu Eestis- 
se jõudnud meriahvenad mait- 
sesid hästi nii praetult, küpse- 
tatult kui supiks keedetult! 


Ad NM afil 
Ülestõusmispühadeaegne 
orelilaud! 


Fotod: Koduteel 


Rootsi 
külalised Võrus 


MERLIN METSLA 


29. aprillist 2. maini viibis 
EMK Võru Elupuu kogu- 
dusel külas 17 noort Root- 
sist Mariannelundi piibli- 
koolist. 


ariannelundi piiblikool on võrukatele tut- 

tav juba möödunud kevadest, kuna ka siis 

käis grupijuht Lars-Uno Eden oma õpilas- 

tega siinmail. Mullune vastuvõtt meelitas 

tänavu lisaks õpetajale kaasa ka kaks 
noort eelmisest grupist. Rõõm (taas)kohtumisest asendus 
peagi tiheda programmiga nii Võru linnas kui ka ümber- 
kaudsetes paikades. Muu hulgas külastati Võru haigla eri- 
hooldeosakonda, Ruusmäe ja Viitka kogudust, Veriora 
noortekeskust ning Taheva lastekodu. 

Tihtipeale väheseks jäänud puhkuse- ja unetundidest hoo- 
limata rakendasid noored igati oma andeid, rõõmustades nii 
noori kui vanu. Lisaks tugevatele muusikutele leidus grupis 
neid, kellele meeldis lastele ning noortele mänge korraldada. 
Oli neid, kes valmis jagama kogemust kristlasena ja teiste mu- 
resid kuulama. Oli ka lihtsalt tublisid abikäsi. Pea igaõhtuseks 
meeliköitvaks traditsiooniks sai ulja Christoffer Karmertuni 
korraldatud tuleshow. Tema etenduse sõnum kõlas nii: Jumal 
võib ka meie elus tule süüdata, julgustades meid raskustes 
mitte alla andma ning Jumalat “järele proovima”. 

Lõuna-Eesti tuuri kohustusliku osana käisid külalised 
Munamäel. Peatuti ka Luhamaa piiripunktis, kus palvetati 
meie naabermaa Läti ja selle juhtide pärast. 1. mail võeti 
osa talgupäevast Viitkal, kus rootslased olid sama tublid või 
isegi tublimad kui kohalikud. 

Igal hommikul oli kellegi ülesanne katta hommikusöögi- 
laud, seejärel usaldati päev Taevaisa kätte. Õhtuti muljetati 
üheskoos ning toodi palves tänu korda läinud päeva eest. 
Issanda juhtimist oli tunda ka soojakraadides - väliürituste 
ajal oli ilm alati, hoolimata ilmaennustusest, niivõrd hea, et 
toimuvat võisid nautida nii korraldajad kui osavõtjad. 

Kes noortega kokku puutusid, kogesid tugevat grupisi- 
sest distsipliini, tundsid ühtekuuluvust, nägid avatust uute- 
le kogemustele ning tutvustele. Nad said osa lahkest mee- 
lest ja heast huumorist. 

Nädala kokkuvõttena võib öelda, et suures Jumala pere- 
konnas ei tähenda, mis riigist või rahvusest oleme, “sest kes 
iganes teeb mu Isa tahtmist, kes on taevas, see on mu vend 
ja õde ja ema!” (Mt 12:50). Muudetud elud ja loodud sõprus- 
suhted on väärtused, mida ei oskagi sõnadesse panna. Jää- 
me ootama järgmist aastat. Ehk leiab Mariannelundi grupp 
taas tee Eestisse. 


Merlin Metsla saatis Mariannelundi 
kogu nende Eestis oldud aja. 


gruppi tõlgina 


NB! Võru tegmistest vaata pilte esikaanelt :) 

LEA PALO foto 


AJALUGU 


Saaremaa venna f | 
TIIMI ELULUGU 


Mäed liiguvad ja künkad kõiguvad küll, 
aga minu heldus ei liigu su juurest ja 


minu rahuseadus ei kõigu, 


ütleb Issand su halastaja. (Js 54:10) 


(algus eelmises numbris) 


äletan, et 1936. aas- 

ta augustis läksin 

ühel laupäeval Ku- 

ressaarde. Metodis- 

ti kirikus olid kon- 
verentsipäevad ja jumalateenistus oli 
just algamas. Astusin sisse ja istusin 
viimase pingi otsale, et saaksin vaja- 
dusel kohe välja, sest räägiti, et siin 
tullakse Jumala lapseks tegema. Aga 
mitte keegi ei tulnud lapseks tegema. 
Lauldi laululehtedelt “Päästja risti 
juures vaikselt seisin ma, ta vereväge 
tundsin hinge voolamas. Voolab ja 
voolab ikka hingesse ...!” Lahkusin 
kirikust teatud elamusega, aga rahu- 
tu südamega, sest minu hinge ei voo- 
lanud ei verevägi ega rahu. 

Sõitsin koju tagasi. Ühel päeval toi- 
mus jälle jumalateenistus meie naab- 
rite juures. Otsustasin, et ei lähe sinna 
jälle nutma, sest Jumala kutse oli nii 
tugev ja tungiv. Aga aknad olid lahti ja 
laul kostis meie tuppa selgelt ära: 
“Noorus, sind hüütakse, aeg üürike, 
päästa sind püütakse, aeg üürike, su 
kuldne kevade läeb mööda kiiresti, ei 
tule tagasi aeg üürike.” Tõmbasin ak- 
na kinni, et ma enan ei kuuleks. Läk- 
sin oma tuppa, panin põlved maha ja 
nutsin seal üksinda, sest tulid meelde 
ka kuuldud laulu sõnad: “Üks aeg on 
teistest kõige kallim, see on kutsumi- 
se aeg.” Nüüd tundsin, kui võimsalt 
Jumala vaim mind kutsub, ja et see 
aeg on elus kõige kallim, sest see hääl 
võib peagi vaikida ja siis on juba hilja, 
sest kutse aeg on möödunud. 

Ühel ööl nägin unes - või oli see 
ilmsi — et minu all oli tohutu sügav 

kuristik. Kuristiku kohal 
oli purre ja mina seisin 
selle peal. Teadsin, et kui 
kukun paremale, olen ka- 
dunud, kukun vasakule, 
olen igavesti kadunud. 

Ühel päeval, kui külas 
peeti jälle jumalateenistust, otsusta- 
sin, et ei lähe teiste silma alla nutma, 
aga kui naabripoiss tahab minna, siis 
lähen ka. Läksimegi. Oli suurem 
koosolek, kus noored laulsid ja kitar- 
ri mängisid. Nemad tõsteti üles, mina 
aga vajusin oma masenduse ning 
süü- ja patukoormaga järjest allapoo- 
le. Mu hingepiin kasvas nii suureks, 
et ma ei saanud enam kauem oodata. 
Läksin laua ette ja avaldasin soovi, et 
mu eest palutaks, et ma hukka ei lä- 
heks, vaid saaksin Jumala lapseks. 
Laskusin põlvedele ja kui pilgu tõst- 
sin, nägin jälle kuristikku ja end selle 
kohal purdel. Aga nüüd paistis teisel 
pool kaldal üks küngas, millel oli rist 
ja Jeesus ristil. Varsti oli Jeesus mu 
ees ja ütles: “Ära karda, sest mina 
olen sinuga.” Kui palvest tõusin, oli 
rõõm suur ja rahu kui jõgi, mis voolas 
mu hinge. Surmahirm oli kadunud. 
Läksin rõõmuga koju, sest oli üks 
meeldejäävalt ilus pühapäev. 

Kohe puhkes aga torm. Ema, kes 
oli käinud õigeusukirikus, jõudis ko- 
ju, olles kusagilt juba kuulnud, et te- 
ma poeg oli käinud lahkusuliste juu- 
res eestpalvel ja on seal Jumala lap- 
seks tehtud. Milline häbi perekonna- 
le! Siis tuli veel ka isa ja mõlemad 
olid maruvihased. Nad lubasid mind 
läbi peksta ja majast välja tõsta. See 
kestis umbes pool tundi. Mina läksin 
aga õhtul südamerahuga magama, 


Tiimi lastelaste Marise, Andrease ja Taiviga. 


sest ka kõige tugevama tormi ajal 
võib Jumala rahu südames olla. Ma- 
jast välja mind siiski ei tõstetud ning 
järgmisel päeval oli torm vanemate 
hinges vaibunud. 

Kui sellest sündmusest oli möödas 
nädal või pisut enam, tuli mulle kutse 
minna Eesti kaitseväkke, sest olin ju- 
ba 21 aastat vana. Kaitseväeteenistus 
möödus Pärnus Riia maantee kasar- 
mutes normaalselt. 


Kogudusse 


Koju tagasi jõudes olin kodutalus 
vanematele abiks. Vabal ajal käisin 
Kuressaares metodisti kirikus, kus 
avaldasin soovi astuda koguduse liik- 
meks. See sai teoks 1938. aastal ühel 
jumalateenistusel, kus Martin Pri- 
kask esitas mitmeid küsimusi, aga lõ- 
puks päris: “Kellega sa kavatsed abi- 
elluda?” Vastasin, et seda ma küll ei 
tea. Prikask aga vastas: “Siis ma sind 
kogudusse võtta ei saa, sest sa abiel- 
lud võib olla mõne maailmameelse 
patuse tütarlapsega.” Kui ma siiski 
andsin lubaduse uskliku tütarlapse 
kasuks, võeti mind koguduse proovi- 
liikmeks. Nüüd oli mul rahu süda- 
mes, koguduses ja ka kodus. Ema, 
kes oli lubanud mind majast välja ki- 
hutada, kinkis mulle Piibli. 


Abiellu 


Kui olin saanud 25 aastat vanaks, 
arvasin, et peaksin hakkama elu- 


Fotod: ARVI LINDMÄE 


kaaslast otsima. Aga kust või keda? 
Võtsin siis oma uue Piibli, et vaadata, 
mis mu parema käe sõrme alla jääb. 
Kui Piibli avasin, tuli Õp 19:14: “Koda 
ja vara on isade pärand, aga arukas 
naine on Issandalt.” Nii ma abiellusin 
1940. aastal uskliku tütarlapse Mar- 
gaga. Meie õnnelik abielu ei saanud 
kaua kesta, sest 1941. aastal anti Ve- 
ne armee mobilisatsioonikäsk. Kui 
paljud mehed viidi Venemaale, siis 
mind otsustati jätta saarte kaitseks. 
Kodust lahkumine oli ääretult kurb. 
Marga nuttis kogu nädala, sest sõjast 
ei ole erilist lootust eluga tagasi tulla. 
Ühel päeval Marga enam ei nutnud, 
vaid oli koguni rõõmus, sest oli 
palves saanud vastuse, et Tiimi tuleb 
sõjast elusalt tagasi. 


Sõda Vene väes 


Sõjamehetee viis mind Sõrve, kus 
tuli võidelda pealetungiva Saksa väe- 
ga. Eesti meestele relvi kätte ei antud, 
ei usaldatud — vaatamata sellele, et tu- 
li võidelda eesliinil. Samal ajal muret- 
ses Marga kodus, sest lahingukära oli 
selgelt kuulda Sauverre — umbes 30 
km kaugusele. Igal öösel paistis Sõr- 
ve majade tulekahjude kuma pimedal 
taevalaotusel. Margal oli siiski see 
lootus, mis talle ilmutati: “Tiimi tuleb 
tagasi.” Naabrinaine ütles küll, et ära 
ole naiivne, sa loodad asjata, et keegi 
sealt põrgust elusalt pääseb. See pole 
lihtsalt võimalik, kuuled ja näed, mis 
toimub. Kuid Marga siiski uskus ja 
lootis, olgugi, et mõnikord puges hin- 
ge ka kahtlus. 

Mina aga võitlesin ilma relvata 
eesliinil edasi ühe Vene sõduri kõrval, 
kes tulistas pidevalt raskekuulipildu- 
ja “Maksimiga”, kuni selle toru läks 
tulikuumaks, sest puudus jahutus- 
vesi. Mind saadeti kahe veenõuga 
küla kaevust vett tooma, aga Saksa 
relvad andsid pidevalt tuld ja lennu- 
kid külvasid ülevalt surma. Jooksin 
ühte majja ja kohe visati järele gra- 
naat, millest maja süttis ja mina sain 
haavata. Pidin otsustama, kas põlen 
koos majaga või jooksen välja, kus 
mind ootab Saksa sõduri kuul. Otsus- 
tasin viimase kasuks, lootes, et see 
lõpp on valutum. 

Õues ootas mind grupp sakslasi, 
kelle püssitorud olid sihitud minule, 
ise karjusid: “Politruk, politruk!” 


Olin nende ees, verine haavatud 
vang, ja püüdsin selgitada, et olen 
eestlane, mitte politruk. Vene vangid 
pandi mind kandma, kuni mitme päe- 
va pärast sõidutati mind Kuressaare 
haiglasse. Haiglas lamasin kolm nä- 
dalat. Kui olin veidi paranenud, luba- 
ti mind koju. 

Sõda Saksa väes 


Peatselt kuulutati välja uus mobili- 
satsioon, aga nüüd juba Saksa väkke. 
Tuli minna Kuressaarde kogumis- 
punkti. Ootasin seal mitu nädalat uut 
korraldust. Ühel päeval muutus mu 
süda nii raskeks ja üks hääl mu süda- 
mes ütles: “Mine siit ära.” Ma kahtle- 
sin, aga hääl läks veel selgemaks ja 
tungivamaks: “Mine ära! Mine ära!” 
Läksingi. Minna tuli öösel mööda 
metsi ning hommikuks jõudsin koju. 
Juba järgmise päeva hommikul saa- 
deti mehed rindele. Mõnel õnnestus 
põgeneda Rootsi. Ja nii arvati, et ka 
mina olen nende hulgas. Kuid minul 
algas nüüd raske ja ohtlik metsa- 
vennaelu. Õnneks mind ei tabatud. 


Vene väega Sõrves 

Mõne aja pärast jõudsid tagasi Ve- 
ne väed ja Sõrves puhkesid jälle veri- 
sed lahingud. Oli aasta 1944 ja mind 
mobiliseeriti taas Vene armeesse. Tee- 
kond läks esialgu hobuküüdiga Kui- 
vastusse, siis Paldiskisse, edasi Tallin- 
na ja sealt Tapale, kus hakkasin sõdu- 
ritele sauna kütma. Laulsin ja kütsin, 
kütsin ja laulsin: “Tahan alata sinuga 
Jeesus, iga päeva ja tundi mu teel.” 
Seda juhtus kuulma üks kohalik nai- 
ne, kes küsis: “Kas sa, 
poiss, ise tead, mis lau- 
lad?” Loomulikult tead- 
sin. 

Edasi läks sõit Amb- 
lasse, Narva, Leningra- 
di, siis Kuramaale, kus 
käisid viimased lahin- 
gud. Enne lahingusse 
minekut viidi meid ühte 
suurde kruusakarjääri, 
mis oli hästi taastatud. 
Puulattidest olid teh- 
tud trepiastmed. Ühele 
karjääri nõlvale pandi 
läti, teisele vene ja kol- 
mandale eesti väeosa. 
All karjääri keskel pi- 
das üks kõrgem Vene 


ohvitser vägeva kõne, ülistades võit- 
matut Nõukogude armeed ja innusta- 
des meid julgelt lahingusse minema. 
Seejärel kästi kõigil laulda oma NSV 
hümni, iga rahvas oma keeles. Vene- 
laste laul tuli välja viletsalt, lätlased ei 
saanud oma hümniga kuidagi hakka- 
ma, sest paljud ei osanud sõnugi. 
Eestlased laulsid aga Eesti vabariigi 
hümni nii südamest ja vägevasti, et 
mehed olid sellest pisarateni liiguta- 
tud. Sest keegi ei teadnud ju, kas see 
jääb neil viimaseks lauluks. Kes pää- 
seb meist veel eluga, kes jääb võõra 
maa mulda? 

Ühel ööl äratas meid tohutu relva- 
de mürin. Esimene mõte oli, et saks- 
lased on meid ümber piiranud, ega 
nüüd enam pääsu pole. Peagi selgus, 
et tähistati sõja lõppu. Saksamaa oli 
kapituleerunud ja kõik võisid relvad 
tühjaks tulistada. Ainult minul ei ol- 
nud kogu sõja jooksul relva ega saa- 
nud ma nüüdki ühtegi pauku teha. 

Vaatamata sellele olin ka mina ik- 
kagi sõja võitja, sest võisin elusana 
koju tagasi pöörduda ja see oligi kõi- 
ge tähtsam võit. 

Algas jalgsirännak Tallinna ja ime- 
kombel ei olnudki see väga raske. 
Jõudu andis teadmine, et rahu on 
saabunud. 

Sõda oli lõppenud, aga mälestused 
jäid. Haavad, mis küll kinni kasvasid, 
tegid vahel ikka valu ja veritsesid. 
Kord saunas olles kukkus haava seest 
välja granaadikild — see oli minu vii- 
mane mälestus sõjast. 

Vahendanud Arvi Lindmäe 


Tiimi lastelastelaste Kareli, Liisi ja Marekiga. 

Võitjatest 


Eesti tähistab alates 1934. aastast võidupü- 
ha, millega meenutame sündmusi, mis leid- 
sid aset 23. juunil 1919 — Võnnu lahingut, 
kus Eesti vägi saavutas võidu landesveeri 
üle. Kas oleksime võidu saavutanud ilma en- 
nastohverdavate võitlejateta? Vaevalt. Need 
mehed surid vabaduse eest. Aga Piiblist loe- 
me lugusid inimestest, kes on olnud valmis 
surema Jumala nimel. 


Sadrak, Meesak ja Abednego viidi Juudast Babü- 
looniasse vangidena, kuid tõusid seal Paabeli maa- 


"n, 


konna valitsejaiks. Läbi elu olid nad otsinud innuga Ju- 
mala tahet ja Jumalale ka sõnakuulelikud olnud. Aga 
ühel hetkel tuli käsk kummardada kuningas 
Nebukadnetsari kuldkuju. Neil meestel oli kõik, mida 
hing ihaldas! Nad oleksid võinud öelda Jumalale: “No 
me veidike nõtkutame põlvi, mis see ikka teeb, Sa ju 
tead, et armastame Sind!” Aga nad olid valmis minema 
lõpuni ... Nii nad läksidki Jumala nimel tulisesse ahju. 
Ja Jumal päästis nad imeliselt! 

Kuidas on lood sinuga? Kas sa oled igas olukorras 
Jumalale sõnakuulelik? Mõtle hetkeks, kas sina oled 
valmis minema Jumalaga lõpuni, nii nagu kunagi meie 
esiisad, kes oma elu hinnaga meile vabaduse võitsid, või 
nagu Sadrak, Meesak ja Abednego, kes olid valmis mine- 
ma tulisesse ahju. 

Tea, et elades Jumalaga 99-protsendiliselt, kanname 
ise oma koormaid, Temaga 100 protsenti koos käies kan- 
nab Tema meid ja võidupärja saavad vaid ustavad! 


Loe läbi Taanieli raamatu 3. peatükk! 


Arvuta ja värvi! 


1- VALGE 

2 - PUNANE 

3 - ROOSA 

4 - ORANŽ 

5 - KOLLANE 

6 - HELESININE 

7 - HELEROHELINE 
8 - TUMEROHELINE 
9 - TUMESININE 
10 - PRUUN 

11 - BEEŽ 

12 - MUST 

13 - HALL 

14 - LILLA 

